b'\n_START_ARTICLE_\nSalto (arhitektuurib\xc3\xbcroo)\n_START_PARAGRAPH_\nSalto on arhitektuurib\xc3\xbcroo Tallinnas._NEWLINE_Salto asutasid 2004. aastal arhitektid Karli Luik, Maarja Kask ja Ralf L\xc3\xb5oke._NEWLINE_Salto arhitektid Maarja Kask ja Ralf L\xc3\xb5oke, skulptor Neeme K\xc3\xbclm ning kuraator Ingrid Ruudi olid Veneetsia 11. arhitektuuribiennaalil 2008. aastal Venemaa ja Saksamaa paviljonide vahele paigutatud keskkonna- ja geopoliitilise ruumiinstallatsiooni \xe2\x80\x9eGaasitoru\xe2\x80\x9d autorid.\n_START_SECTION_\nOlulisemad hooned\n_START_PARAGRAPH_\nSalto tuntumad ehitatud projektid on Maa\xc3\xbclikooli spordihoone, Tartu Kesklinna kooli juurdeehitis, S\xc3\xb5meru keskushoone, Eesti Maanteemuuseumi v\xc3\xa4lialad, NO99 P\xc3\xb5huteater, Balti Filmi- ja Meediakool, Viljandi Riigig\xc3\xbcmnaasium.\n_START_SECTION_\nArhitektuurikonkursid\n_START_PARAGRAPH_\nSalto arhitektid on v\xc3\xb5itnud preemiaid rohkem kui 40 arhitektuuriv\xc3\xb5istlusel.\n_START_SECTION_\nPreemiad\n_START_PARAGRAPH_\nSalto on aastatel 2008, 2011 ja 2012 p\xc3\xa4lvinud Eesti Kultuurkapitali arhitektuuri sihtkapitali preemia, aastal 2008 Eesti Kultuurkapitali kunsti aastapreemia, aastal 2010 Eesti Kultuurkapitali arhitektuuri aastapreemia ja aastal 2010 Riigi kultuuripreemia.'